b'\n_START_ARTICLE_\nMEZON\n_START_SECTION_\nMEZON ry\xc5\xa1ys\n_START_PARAGRAPH_\nMEZON interento ry\xc5\xa1ys teikiamas licencijuotu bang\xc5\xb3 spektru, tod\xc4\x97l u\xc5\xbetikrinamas geresnis ry\xc5\xa1io greitis, kokyb\xc4\x97 bei saugumas nei teikiant ry\xc5\xa1\xc4\xaf nelicencijuotais bang\xc5\xb3 spektrais (kaip pvz.: dauguma WiFi ta\xc5\xa1k\xc5\xb3). MEZON interento ry\xc5\xa1ys teikiamas naudojant sumani\xc5\xb3j\xc5\xb3 anten\xc5\xb3 sistem\xc4\x85 MIMO (Multiple-input and multiple-output). MIMO technologija remiasi tuo, kad tiek duomen\xc5\xb3 perdavimo si\xc5\xb3stuvas, tiek duomen\xc5\xb3 perdavimo imtuvas turi daugiau nei po vien\xc4\x85 anten\xc4\x85, tod\xc4\x97l duomenys keliauja skirtingais kanalais ir \xc5\xbeymiai grei\xc4\x8diau pasiekia vartotoj\xc4\x85. MIMO naudinga miesto vietov\xc4\x97se, kur yra daug trikd\xc5\xbei\xc5\xb3 ir barjer\xc5\xb3 signalui gauti, toki\xc5\xb3 kaip tankiai apgyvendinti rajonai, auk\xc5\xa1ti pastatai, med\xc5\xbeiai ar kiti ry\xc5\xa1io trikd\xc5\xbeiai. Naudojant MIMO, ry\xc5\xa1io persijungimas tarp bazini\xc5\xb3 sto\xc4\x8di\xc5\xb3 beveik nejuntamas.\n_START_SECTION_\nWiMAX technologija\n_START_PARAGRAPH_\nBelaid\xc5\xbeio interneto MEZON WiMAX technologija yra paremta IEEE802.16 standartu. Standartas yra atviras \xe2\x80\x93 kuriant \xc5\xa1\xc4\xaf standart\xc4\x85 patirtimi dalinosi did\xc5\xbeiausi pasaulyje informacini\xc5\xb3 technologij\xc5\xb3 pl\xc4\x97totojai. WiMAX licencij\xc4\x85 turi de\xc5\xa1imtys did\xc5\xbeiausi\xc5\xb3 pasaulyje elektronin\xc4\x97s \xc4\xafrangos gamintoj\xc5\xb3 (3G \xe2\x80\x93 vos keli), tod\xc4\x97l ateityje bus didesnis \xc4\xafrangos pasirinkimas ir ma\xc5\xbeesn\xc4\x97s jos kainos._NEWLINE_MEZON WiMAX ry\xc5\xa1ys yra paremtas OFDMA technologija, kuri yra 4G ateities technologij\xc5\xb3 pagrindas. Tod\xc4\x97l WiMAX jau \xc5\xa1iandien dirba 4G ry\xc5\xa1io pagrindu, ir tai yra vienas i\xc5\xa1 esmini\xc5\xb3 skirtum\xc5\xb3 lyginant su 3G technologijomis, paremtomis CDMA. OFDMA technologija i\xc5\xa1skaido signal\xc4\x85 \xc4\xaf kelias nepriklausomas dalis ir tik tada siun\xc4\x8dia j\xc4\xaf oru taip padidindama tinklo efektyvum\xc4\x85 ir duomen\xc5\xb3 siuntimo greit\xc4\xaf. \xc5\xa0ie i\xc5\xa1skaidyti signalai prie\xc5\xa1 pasiekdami gav\xc4\x97j\xc4\x85 v\xc4\x97l susijungia \xc4\xaf vien\xc4\x85. Net jei dalis signalo pasimeta duomen\xc5\xb3 gavimo procese, OFDMA technologija j\xc4\xaf atkuria, neprarandant duomen\xc5\xb3.\n_START_SECTION_\nStandartai\n_START_PARAGRAPH_\nMEZON internetas palaiko naujosios kartos duomen\xc5\xb3 apsaugos standartus DES3 ir AES. \xc5\xa0ie standartai u\xc5\xbetikrina efektyviausi\xc4\x85 duomen\xc5\xb3 kodavim\xc4\x85 ir dekodavim\xc4\x85 informacijos perdavimo procese.'